Z á k l a d n á š k o l a, P r i b i n o v a 34, 075 01 T r e b i š o v

**Vnútorný režim školy**

**Prevádzka a vnútorný režim základnej školy, školského klubu detí a školskej jedálne**

**v školskom roku 2020/2021v čase mimoriadnej situácie, platné od 12.4.2021**

Riaditeľstvo školy v súlade s pokynmi MŠVVaŠ, Manuálom opatrení pre školy a školské zariadenia, RÚVZ a zriaďovateľa mesta Trebišov stanovuje základné prevádzkové podmienky po dobu trvania pandémie ochorenia COVID-19, ktoré sa líšia od štandardných podmienok vyplývajúcich zo školských, hygienických, pracovnoprávnych a iných predpisov.

**Pokyny pre žiakov I. stupňa**

1. Žiak I. stupňa vchádza do budovy hlavným vchodom školy od 7.00 hod.
2. Žiak I. stupňa odovzdá poverenej osobe pri vstupe (tr. učiteľ, asistent, služba) vstupné vyhlásenia.
3. Poverený pracovník školy odmeria telesnú teplotu bezkontaktným teplomerom všetkým žiakom na čele/zápästí.
4. Pri vstupe si každý žiak dezinfikuje ruky.
5. Po príchode sa prezuje a odchádza k svojej triede, kde si do určenej skrinky uloží osobné veci.
6. Usadí sa na určené miesto v triede.

* Každý žiak ročníkov 1.- 4. nosí počas celého vyučovania aj mimo svojej triedy ochranné rúško.

1. Pedagogický zamestnanec a odborný zamestnanec, vychovávateľ, asistent učiteľa nosí respirátor FFP2, KN95 počas vyučovania a pohybu v priestoroch školy počas celej pracovnej doby.
2. Nepedagogický zamestnanec školy nosí respirátor FFP2, KN95 na základe aktuálnych opatrení ÚVZ SR počas celej pracovnej doby.
3. Počas celého výchovno-vzdelávacieho procesu, ktorý prebieha v súlade s pokynom MŠVVaŠ SR sa žiak riadi pokynmi svojho učiteľa.
4. Žiak sa nepresúva mimo triedu bez vedomia svojho učiteľa a nenavštevuje svojich spolužiakov v iných triedach.
5. Počas školského vyučovania žiaci dodržiavajú zásadu **RÚŠKO-ODSTUP-RUKY(ROR).**
6. Počas školského vyučovania rodičia nevstupujú do školy.

**Školské vyučovanie na 1. stupni**

* Vyučovanie sa začína o 8.00 hod. a končí poslednou vyuč. hodinou.

Školské zvonenie: 1. hod. 8.00 – 8.45

2. hod. 8.55 – 9.40

3. hod. 9.55 – 10.40

4. hod. 10.50 – 11.35

5. hod. 11.45 – 12.30

6. hod. 12.40 – 13.25

* Žiaci sa vyučujú podľa platného rozvrhu hodín.
* Všetky delené hodiny CJ, ETV, NBV sa realizujú podľa platného rozvrhu – tzn. žiaci sa delia podľa skupín.
* Hodiny TŠV sa realizujú vychádzkou aj mimo areál školy.
* Hodiny HUV sa realizujú bez spevu.
* Hodiny VYV sa realizujú v kmeňových triedach.

**Organizácia po skončení vyučovania**

1. Žiak I. stupňa po skončení vyučovania, ak neobeduje, prípadne ak nepokračuje v ŠKD, zoberie si svoje osobné veci zo skrinky a odchádza domov **hlavným vchodom**, nezdržuje sa na chodbách školy ani pred budovou školy.
2. Žiak I. stupňa, ktorý po skončení vyučovania, ak obeduje v školskej jedálni, riadi sa pokynmi svojho učiteľa, resp. vychovávateľa. Triedny učiteľ zabezpečí spoločný organizovaný presun do ŠJ.

**Hygienické pokyny pre všetkých žiakov počas vyučovania**

* Každý žiak I. stupňa musí mať v škole svoje dve rúška a hygienické vreckovky.
* V prípade potreby zabezpečí rúško žiakom tr. učiteľ.
* Po príchode do triedy, napr. návrat zo školského areálu si žiak umýva a dezinfikuje ruky vyhradenými dezinfekčnými prostriedkami podľa pokynov učiteľa.
* Žiak si pravidelne umýva ruky v triede.
* Po použití WC si žiak umýva ruky mydlom z dávkovača a ruky si utiera  do papierových utierok.
* Žiak si pravidelne dezinfikuje ruky určeným prostriedkom.

**Pokyny pre žiakov v šk. jedálni**

Na obed prichádzajú žiaci v poradí: **ODDELENÉ SEKCIE**

**1.ročník -2. ročník**

**3.ročník -4.ročník**

**ŠKD: - ODDELENÉ SEKCIE**

**1.ročník -2.ročník**

**3.ročník -4.ročník**

- v sprievode triedneho učiteľa/pedag. pracovníka,

- žiaci sa v jedálni usadia do oddelených sekcií, pri stole sedia 2 žiaci,

- odstup v šk. jedálni je 2 m,

- polievku si žiaci nenaberajú samostatne,

- nepremiešavame triedy a ročníky pri stoloch,

- zabezpečené je vetranie, dezinfekcia stolov.

Žiaci I. stupňa, ktorí sú vyučovaní/prihlásení do ŠKD a stravujú sa v ŠJ, prichádzajú do ŠJ spolu s vychovávateľom.

* Pred vstupom do ŠJ si každý žiak dezinfikuje ruky.
* V ŠJ každý žiak používa ochranné rúško, odkladá si ho výhradne len pri stravovaní.
* Odber stravy si zabezpečujú žiaci sami.
* Po skončení obeda žiaci odnášajú použitý riad k určenému okienku a odchádzajú zo ŠJ.
* Na pokyn vychovávateľa sa žiaci spoločne presúvajú do svojich oddelení ŠKD.

Organizácia činnosti ŠKD

* Žiak sa presúva do svojho oddelenia ŠKD podľa pokynov triedneho učiteľa po skončení vyučovania.
* Vychovávateľ ŠKD skontroluje počet žiakov svojho oddelenia a pripravuje presun do ŠJ.
* Do ŠJ vstupuje každé oddelenie ŠKD podľa pokynov ved. ŠKD.
* Žiaci si jedlo a pitie sami nedokladajú.
* Vychovávatelia organizujú svoju činnosť tak, aby nedochádzalo k zbytočnému premiešavaniu žiakov.
* Vychovávatelia zabezpečujú dodržiavanie všetkých hygienických opatrení počas pobytu žiaka v ŠKD.
* Spôsob vyzdvihnutia žiaka z ŠKD zabezpečuje vychovávateľ po dohode s rodičmi.

Pokyny pre zákonných zástupcov žiaka

* Zákonný zástupca zabezpečí potrebné čestné vyhlásenia, preukáže sa platným testom alebo výnimkou.
* Zodpovedá za dodržiavanie hygienicko-epidemiologických opatrení pri príchode žiaka do školy a pri odchode zo školy, resp. ŠKD.
* Zabezpečí pre svoje dieťa každý deň dve rúška a papierové jednorazové vreckovky.
* V prípade podozrenia na ochorenie COVID-19 bezodkladne o tejto situácii informuje tr. učiteľa a riaditeľa školy.
* Jeho povinnosťou je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti alebo miestne, príslušným hygienikom.

 V Trebišove, dňa 12.4.2021 PaedDr. František Ňaršanský - RŠ